Diari Oficial de la Generalitat Valenciana


Sumari del DOGV 3406, del 05-01-1999 (1998/11674)

ORDRE de 18 de desembre de 1998, del conseller d'Obres Públiques, Urbanisme i Transports, sobre el desenvolupament i la tramitació de les mesures de finançament d'actuacions protegides en matèria d'habitatge.
----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/12/18/(1)/dof/vci/html**

### Dades del document

Número de DOGV
:   3406

Data del DOGV
:   05-01-1999

Secció del DOGV
:   I. DISPOSICIONS GENERALS

Número del document
:   1998/11475


Data del document
:   18-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 18 de desembre de 1998, del conseller d'Obres Públiques, Urbanisme i Transports, sobre el desenvolupament i la tramitació de les mesures de finançament d'actuacions protegides en matèria d'habitatge. [1998/M11162]
  
El Decret 173/1998, de 20 d'octubre, del Govern Valencià sobre actuacions protegides en matèria d'habitatge i sòl arreplega les disposicions aplicables a les dites actuacions per al període 1998/2001.
  
La posada en funcionament d'aquestes mesures exigeix que es regulen els procediments que s'han de seguir en cada cas concret, i, en aquest sentit, la disposició addicional catorze del Decret 173/1998 preveu el seu desenvolupament mitjançant ordre del conseller d'Obres Públiques, Urbanisme i Transports.
  
Per tot això, en virtut de les competències que m'atribueix l'article 35 de la Llei 5/1983, de 30 desembre, del Govern Valencià
  
ORDENE
  
CAPÍTOL I
  
Disposicions generals
  
Article 1. Objecte
  
La present ordre té per objecte regular el procediment per a l'obtenció del finançament qualificat de les actuacions protegides en matèria d'habitatge, establides en el Decret 173/1998, de 20 d'octubre, del Govern Valencià, sobre actuacions protegides en matèria d'habitatge i sòl en el Reial Decret 1186/1998, de 12 de juny, i especialment la tramitació, la concessió i el posterior pagament de les ajudes a què es refereix la dita normativa.
  
Article 2. Competències
  
Correspon als serveis territorials d'Arquitectura i Habitatge i a l'oficina RIVA, la tramitació i la resolució dels expedients referents a actuacions protegides a què es refereix l'article anterior.
  
Article 3. Efecte dels actes administratius
  
La qualificació d'actuació protegida d'habitatges de protecció pública i rehabilitació, així com el visat de contracte en el supòsit d'adquisició protegida d'habitatges ja construïts, possibilitaran el dret al finançament qualificat establit per la normativa vigent, dins dels objectius fixats en el conveni marc sobre actuacions d'habitatge i sòl per al període 1998/2001, subscrit entre el Ministeri de Foment i la Generalitat Valenciana.
  
Les qualificacions i els visats contindran les dades que determine la Direcció General d'Arquitectura i Habitatge, i que, com a mínim, faran referència a la identificació del tipus d'expedient i el seu beneficiari.
  
Article 4. Informació sobre la viabilitat i la concurrència d'interés social en les promocions d'habitatges de nova construcció subjectes a règims de protecció pública i en la promoció per a la rehabilitació integral d'edificis per a la seua destinacó a habitatges en venda o en arrendament
  
4.A. Sol·licitud de l'informe de viabilitat i concurrència d'interés social.
  
Els interessats en promocions d'habitatges de nova construcció subjectes a règims de protecció pública i en la promoció per a la rehabilitació integral d'edificis per a la seua destinació a habitatges en venda o en arrendament, prèviament a la sol·licitud de qualificació provisional hauran de sol·licitar informació sobre la viabilitat de la promoció i simultàniament, si aquesta es porta a cap en zones per a les quals la destinació dels habitatges siga majoritàriament de segona residència, informe sobre la concurrència d'interés social.
  
La sol·licitud es formalitzarà mitjançant model normalitzat, dirigida al Servei Territorial d'Arquitectura i Habitatge, acompanyada de la documentació següent:
  
1. Original i fotocòpia per a la seua confrontació del document nacional d'identitat, número d'identificació fiscal o codi d'identificació fiscal, segons corresponga en funció que el sol·licitant siga persona física o jurídica i, si és procedent, documentació acreditativa de la representació que es detente.
  
2. Escriptura de la constitució de la societat, si és procedent.
  
3. Pla d'emplaçament en què aparega la relació del solar amb el nucli urbà de la població.
  
Quan es tracte de promoció d'habitatges de protecció oficial de règim especial i d'habitatges protegits en arrendament en els programes de lloguer jove i integració social també caldrà aportar:
  
4. Procediment de concurrència pública que explicite els mitjans de difusió que s'utilitzaran per a posar en coneixement dels ciutadans les possibilitats d'accés a aquest tipus d'habitatges.
  
5. Proposta de barem per a la venda, l'adjudicació o l'arrendament dels habitatges d'acord amb allò que s'ha disposat en l'article 20 del Decret 173/1998, de 20 d'octubre, del Govern Valencià.
  
I a més, quan la promoció es pretenga portar a cap en zones on la destinació dels habitatges és majoritàriament de segona residència, caldrà aportar:
  
6. Justificació del bàsic equipament urbanístic requerit per a una població permanent.
  
7. Certificat municipal de la suficient dotació escolar i sanitària.
  
4.B. Informe del Servei Territorial d'Arquitectura i Habitatge.
  
El Servei Territorial d'Arquitectura i Habitatge facilitarà en el termini d'un mes el referit informe sobre la viabilitat de la promoció i, si és procedent, el corresponent a la concurrència d'interés social, que s'entendrà concedit en sentit positiu si, transcorregut el dit termini, no s'ha procedit a un pronunciament exprés per part de l'òrgan competent.
  
Si per acumulació d'expedients fóra necessari allargar el termini per a l'emissió del referit informe, s'estarà a allò que s'ha disposat en l'article 42.2 de la Llei 30/1992, de 26 de novembre.
  
En els supòsits de promocions d'habitatges de protecció oficial de règim especial i promoció d'habitatges protegits en arrendament en els programes de lloguer jove i d'integració social, els serveis territorials d'Arquitectura i Habitatge, prèviament a emetre l'informe de viabilitat i interés social, remetran la documentació aportada a la Direcció General d'Arquitectura i Habitatge, a fi que aquesta, al seu torn, informe sobre el procediment de la concurrència pública i la proposta de barem.
  
4.C. Termini de validesa de l'informe.
  
L'informe de viabilitat i, si és procedent, de concurrència d'interés social, tindrà una validesa de tres mesos, termini dins del qual s'haurà de sol·licitar la corresponent qualificació provisional d'actuació protegida, i que haurà de constar en la dita sol·licitud la referència de l'informe de viabilitat (número d'informe i data d'emissió) quan aquest s'haja emés en sentit favorable.
  
4.D. Informació sobre la concurrència d'interés social.
  
En els supòsits de promocions en zones en què la destinació dels habitatges siga majoritàriament de segona residència i s'haja informat favorablement la concurrència d'interés social, els promotors hauran d'incloure en el contracte de compravenda, adjudicació o arrendament, una clàusula en què s'indique l'obligatorietat del comprador, l'adjudicatari o l'arrendatari, de presentar la documentació que s'assenyala en l'article 10.B. de la present ordre com la complementària en aquests supòsits, així com la constància que el promotor els ha facilitat còpia de l'informe de viabilitat i la concurrència d'interés social.
  
Article 5. Concurrència d'interés social en l'adquisició d'habitatges ja construïts
  
Prèviament o simultàniament a la sol·licitud del visat de contracte i ajudes econòmiques, l'interessat en l'adquisició protegida d'un habitatge ja construït situat en una localitat o emplaçament en què la destinació habitual dels habitatges siga majoritàriament el de segona residència, haurà de sol·licitar l'informe sobre la concurrència d'interés social de l'actuació de què es tracte i aportar, junt amb el model de sol·licitud normalitzat, la documentació següent:
  
1. Declaració jurada de no tindre habitatge en cap altra localitat.
  
2. Certificat acreditatiu que el sol·licitant o els sol·licitants treballen a la localitat on se situa l'habitatge o en la seua àrea d'influència o, si és procedent, estar inscrit a l'oficina d'ocupació d'aquest municipi o la seua àrea d'influència.
  
3. En el supòsit de treballadors autònoms, acreditació del domicili fiscal o certificat de l'Agència Tributària referent a aquest aspecte.
  
4. En el supòsit que els sol·licitants tingueren fills al seu càrrec, justificació que estan escolaritzats en aquest localitat o en la seua àrea d'influència.
  
5. Certificat de vida laboral en la Seguretat Social o, si és procedent, estar donat d'alta en l'impost d'activitats econòmiques.
  
6. Original i fotocòpia per a la seua confrontació de la cartilla de la Seguretat Social on es justifica la pertinença de la unitat familiar al centre de salud de la zona.
  
Article 6. Sol·licitud de concessió dels préstecs davant de les entitats de crèdit
  
En el marc dels convenis amb les entitats de crèdit per a les actuacions protegides d'habitatge, els promotors, els adquirents o els adjudicataris podran sol·licitar els préstecs que corresponguen davant d'aquestes, una vegada tinguen en el seu poder la resolució administrativa que acredite el compliment dels requisits exigits per a accedir a això.
  
Si el sol·licitant és un promotor d'actuacions amb destinació a venda, arrendament o per a ús propi, adjuntarà a la sol·licitud davant de l'entitat de crèdit la qualificació provisional.
  
Si el sol·licitant del préstec davant de l'entitat de crèdit és l'adquirent o l'adjudicatari, haurà d'adjuntar la còpia de la qualificació definitiva i la resolució del Servei Territorial d'Arquitectura i Habitatge en què s'arreplega la subsidiació que li corresponga.
  
Les entitats de crèdit hauran de notificar simultàniament al Ministeri de Foment i a la Conselleria d'Obres Públiques, Urbanisme i Transports en referència a les actuacions qualificades, la concessió, la formalització i la disposició dels préstecs i les seues subrogacions, en els terminis i les formes establides en els convenis, que els distingeix segons gaudisquen o no de subsidiació.
  
D'acord amb el conveni subscrit, el Ministeri de Foment comunicarà a la Conselleria d'Obres Públiques, Urbanisme i Transports i a l'entitat de crèdit que la concedeix, la conformitat de la concessió del préstec qualificat.
  
La denegació de la qualificació definitiva i la desqualificació dels habitatges per l'òrgan competent, es comunicarà al Ministeri de Foment i a l'entitat de crèdit corresponent, a l'efecte de reintegrament dels beneficis atorgats, incrementats en l'interés corresponent i modificació del contracte de préstec.
  
La revocació o l'anul·lació dels visats produirà l'efecte citat en el paràgraf anterior.
  
Article 7. Pròrroga de la subsidiació
  
7.A. Sol·licitud.
  
La pròrroga de la subsidiació del tipus d'interés del préstec se sol·licitarà, pels beneficiaris, en el model normalitzat, davant del Servei Territorial d'Arquitectura i Habitatge corresponent, dins del cinqué any de cada període de subsidiació, acompanyada de la següent documentació:
  
1. Original i fotocòpia per a la seua confrontació, del document nacional d'identitat i número d'identificació fiscal de la persona o de les persones sol·licitants.
  
2. Original i fotocòpia per a la seua confrontació, de la declaració de l'impost sobre la renda de les persones físiques corresponent als ingressos familiars dels dos últims exercicis, vençuts fiscalment.
  
3. Certificat d'empadronament en l'habitatge objecte de les ajudes que acredite l'ocupació d'aquest en els últims cinc anys.
  
4. Certificat de l'entitat bancària en la qual es tinga el préstec subsidiat, on s'especifique:
  
- Que el préstec no ha sigut cancel·lat.
  
- Que el titular del préstec és el sol·licitant de la pròrroga.
  
- Data de formalització del préstec a l'efecte de començament de la subsidiació.
  
- Any del conveni i reial decret a què s'acull el préstec.
  
5. Original i còpia per a la seua confrontació de l'escriptura de l'habitatge com a mitjà d'acreditació de la titularitat.
  
6. El rebut de l'impost de béns immobles de l'habitatge dels dos últims anys.
  
7.B. Resolució de la pròrroga.
  
Els serveis territorials d'Arquitectura i Habitatge resoldran sobre la pròrroga de conformitat amb allò que s'ha establit en la legislació de finançament aplicable a cada expedient, i es notificarà a l'interessat a l'efecte que puga presentar-la davant de l'entitat de crèdit corresponent, per a la renovació o nova aplicació del tipus d'interés subsidiat que corresponga.
  
7.C. Obligació de les entitats de crèdit.
  
Les entitats de crèdit, conforme als convenis corresponents, notificaran als beneficiaris, amb una antelació, almenys, de sis mesos, la data de caducitat dels períodes de subsidiació, se'ls indica expressament que han de sol·licitar davant dels serveis territorials d'Arquitectura i Habitatge la corresponent pròrroga.
  
Article 8. Termini desestimatori per a la resolució de les ajudes
  
Transcorreguts sis mesos des de la presentació, per part del beneficiari de la documentació preceptiva per a poder dictar resolució, sense que aquesta s'haja emés expressament, s'entendrà desestimada la sol·licitud d'ajudes per silenci administratiu, sense que això eximisca l'administració de l'obligació de dictar resolució expressa en el sentit que procedisca.
  
CAPÍTOL II
  
Habitatges de nova construcció de protecció pública
  
Secció I
  
Adquisició d'habitatges mitjançant
  
compravenda i adjudicació.
  
Article 9. Sol·licitud del finançament qualificat.
  
9.A. Moment de la presentació de la sol·licitud.
  
a) Els promotors individuals per a ús propi sol·licitaran simultàniament la qualificació provisional i el finançament qualificat.
  
b) Els adquirents i els adjudicataris formularan aquesta sol·licitud al mateix temps que la del visat de contracte, una vegada concedida la qualificació provisional de l'actuació i obtinguda el préstec qualificat pel promotor, durant l'execució de les obres.
  
c) Si la sol·licitud de finançament qualificat es realitza una vegada concedida la qualificació definitiva, es presentarà simultàniament la documentació assenyalada en els articles 10 i 11 d'aquesta ordre.
  
9.B. Termini màxim per a poder sol·licitar el finançament qualificat.
  
En tot cas, no podran transcórrer més de sis mesos a comptar des de la data de formalització de l'escriptura pública de compravenda o escriptura d'adjudicació per a sol·licitar les ajudes.
  
Article 10. Documentació que cal aportar
  
10.A. La sol·licitud de finançament qualificat i visat de contracte en les actuacions d'habitatges de protecció publica es realitzarà conjuntament, mitjançant la presentació d'aquesta junt amb la declaració corresponent en els models normalitzats que es determinen, i que hauran de ser subscrits per la persona o les persones sol·licitants, que adjuntaran la següent documentació a l'efecte de la seua formalització:
  
1. Original i fotocòpia, per a la seua confrontació, del document nacional d'identitat i número d'identificació fiscal de la persona o de les persones sol·licitants.
  
2. Original i fotocòpia per a la seua confrontació, de la declaració de l'impost sobre la renda de les persones físiques de l'últim exercici fiscal vençut.
  
En el cas que apareguen en aquesta rendiments de capital immobiliari s'haurà d'acreditar la naturalesa d'aquesta tributació, a l'efecte de justificar la no titularitat de ple domini o dret real sobre un altre habitatge, mitjançant el rebut de l'impost de béns immobles i la còpia confrontada de l'escriptura del seu títol de propietat o, si és procedent, el justificant d'haver trasmés el citat habitatge i liquidat els corresponents impostos.
  
3. Contracte per quadruplicat o escriptura i dues fotocòpies per a la seua confrontació, que acredite la titularitat de l'habitatge, on conste, de manera indubtable, la identificació de l'habitatge, la superfície útil i els preus de venda d'aquesta, el traster i els garatges vinculats i els annexos si és procedent, així com les clàusules obligatòries a les quals es refereix l'article 13.A. de la present ordre.
  
4. Acreditació que el promotor ha obtingut el préstec qualificat.
  
En els supòsits de préstec directe a l'adquirent, la disposició del préstec qualificat s'acreditarà en el moment de sol·licitar el reconeixement dels requisits per a la percepció de les subvencions. No obstant això, per a obtindre el visat del contracte, s'haurà de fer menció en el contracte o l'escriptura que l'obtenció del citat préstec és obligació exclusiva de l'adquirent.
  
Si el finançament qualificat se sol·licita durant la construcció:
  
5. Aval individualitzat, que garantisca les quantitats entregades a compte, en les condicions que en cada cas s'assenyalen, segons el tipus d'actuació, si l'habitatge es troba en construcció.
  
En el supòsit de ser titular de compte habitatge i es tracta d'un primer accés, a més:
  
6. Certificat de l'entitat bancària en el qual conste l'obertura del compte habitatge, a l'efecte de justificar el termini des de la constitució d'aquest i el saldo referit al moment de la sol·licitud, i s'acredita que si, aconseguit el percentatge exigit per l'article 20.3 del Reial Decret 1.186/1998, de 12 de juny, el resultant en el moment de la sol·licitud fóra inferior, les disposicions del saldo han sigut destinades al pagament de l'habitatge.
  
Si es tracta d'unitats familiars integrades per cinc membres o més, o monoparentals integrades per quatre membres o més, a més:
  
7. Original i fotocòpia per a la seua confrontació del Llibre de Família en què apareguen els membres components d'aquesta.
  
8. La declaració en model normalitzat que farà referència als aspectes següents:
  
A l'efecte del visat dels contractes:
  
a) Declaració de no ser titular de ple domini o dret reial d'ús o gaudi sobre cap altre habitatge de protecció pública, de protecció oficial, o que haja gaudit d'ajudes públiques per a l'accés a aquest, en la mateixa localitat.
  
b) Compromís de destinar l'habitatge a domicili habitual i permanent i a ocupar-lo en el termini establit en la legislació vigent.
  
A l'efecte de sol·licitar el finançament qualificat, a més:
  
c) Declaració de no ser titular del ple domini o d'un dret real d'ús o gaudi, sobre cap altre habitatge de protecció pública, de protecció oficial, o pel qual s'hagen obtingut ajudes per a accedir a aquest ni, en qualsevol cas, sobre un habitatge lliure en la mateixa localitat en què se situa l'habitatge objecte de l'actuació protegida, quan el valor cadastral del dit habitatge excedisca del 40% del preu d'aquell, si la revisió del dit valor s'haguera produït posteriorment a 1989, o el 20% si la revisió haguera tingut lloc anteriorment.
  
d) Compromís que l'adquirent no transmetrà entre vius per cap títol l'habitatge objecte de les ajudes, en el termini de cinc anys des de la formalització del préstec, sense cancel·lar-lo i demanar autorització dels serveis territorials d'Arquitectura i Habitatge, després del reintegrament previ de les ajudes econòmiques directes rebudes amb els interessos legals des del moment de la seua percepció.
  
Aquesta limitació es farà constar expressament en les escriptures de compravenda, adjudicació o declaració d'obra nova en el supòsit de promoció individual per a ús propi, i en l'escriptura de formalització del préstec hipotecari, a l'efecte de la seua inscripció en el Registre de la Propietat, on es farà constar la prohibició de disposar per mitjà de nota marginal.
  
Quan es tracte de primer accés, a més es farà referència a:
  
e) Declaració de no haver sigut mai titular d'un altre habitatge, tant de protecció oficial com de protecció pública o lliure, o que, si ho és, no disposen del dret d'ús o gaudi d'aquest.
  
En aquest supòsit, s'haurà d'adjuntar la documentació que justifique la falta d'ús o gaudi.
  
Si la falta d'ús o gaudi es deu a la cessió de l'habitatge en arrendament a tercers, s'aportarà el contracte justificatiu que es tracta d'un arrendament acollit a la Llei 40/1964, d'11 de juny, d'Arrendaments Urbans, subjecte a pròrroga forçosa.
  
Si es tracta de persones separades judicialment, divorciades o amb nul·litat matrimonial, hauran d'aportar la sentència judicial per la qual s'adjudica l'habitatge a l'altre cònjuge.
  
10.B. Documentació complementària que cal presentar en el cas que l'habitatge sobre el qual se sol·licita el visat i les ajudes econòmiques es trobe en una zona en què els habitatges es destinen majoritàriament a segona residència.
  
Quan s'adquirisquen habitatges de protecció pública en zones en què la destinació dels habitatges siga majoritàriament de segona residència, de conformitat amb allò que s'ha assenyalat en l'article 4 d'aquesta ordre, s'haurà d'aportar, junt amb la sol·licitud, la documentació següent:
  
1. Declaració jurada de no tindre habitatge en cap altra localitat.
  
2. Certificat acreditatiu que el sol·licitant o els sol·licitants treballen a la localitat on se situa l'habitatge o en la seua àrea d'influència o, si és procedent, estar inscrit a l'oficina d'ocupació d'aquest municipi o en la seua àrea d'influència.
  
3. En el supòsit de treballadors autònoms, acreditació del domicili fiscal o certificat de l'Agència Tributària referent a aquest aspecte.
  
4. En el cas que els sol·licitants tingueren fills al seu càrrec, justificació que estan escolaritzats en aquesta localitat o en la seua àrea d'influència.
  
5. Certificat de vida laboral en la Seguretat Social o, si és procedent, estar donat d'alta en l'impost d'activitats econòmiques.
  
6. La pertinença de la unitat familiar al centre de salud de la zona.
  
10.C. La presentació de la sol·licitud regulada en aquest article, acompanyada de la documentació corresponent, implicarà l'autorització perquè la Direcció General d'Arquitectura i Habitatge o els seus serveis territorials demanen de l'Agència Tributària o d'altres administracions i registres públics els informes o els certificats necessaris amb vista a la justificació dels aspectes requerits per a la concessió de les ajudes.
  
Article 11. Sol·licitud del reconeixement dels requisits per a la percepció de les subvencions
  
11.A. Moment de la presentació de la sol·licitud.
  
a) Els promotors individuals per a ús propi, una vegada obtinguda la qualificació definitiva.
  
b) Els adquirents i els adjudicataris quan, concloses les obres i obtinguda la qualificació definitiva, l'habitatge s'haja escripturat al seu nom.
  
11.B. Termini per a presentar la sol·licitud.
  
El termini màxim per a sol·licitar el reconeixement dels requisits per a la percepció de les subvencions serà de sis mesos des de la formalització de l'escriptura, o des de la qualificació definitiva en el supòsit de promotors individuals per a ús propi.
  
11.C. Documentació que cal aportar.
  
L'interessat haurà de presentar instància segons model normalitzat acompanyada de la documentació següent:
  
1. Original i dues fotocòpies de l'escriptura per a la seua confrontació que acredite la titularitat de l'habitatge objecte de les ajudes, en la qual haurà de constar la seua inscripció en el Registre de Propietat i les clàusules obligatòries, si en el moment de sol·licitar-les fou aportat contracte privat o opció de compra.
  
2. Certificat d'empadronament en l'habitatge objecte de les ajudes.
  
3. Dades bancàries en model normalitzat per a l'ingrés de la subvenció.
  
4. Original i fotocòpia del certificat de l'Agència Tributària d'estar al corrent de les obligacions fiscals i, en el cas que els beneficiaris obtinguen rendiments procedents d'activitats empresarials o professionals, a més, justificació del compliment de les seues obligacions amb la Tresoreria General de la Seguretat Social.
  
No obstant això, quan, dins del marc de col·laboració amb l'Agència Estatal d'Administració Tributària i d'altres administracions, i en la mesura en què així s'establisca, l'òrgan competent puga disposar de la informació tributària o econòmica legalment exigible, no es requerirà al interessat l'aportació individual de certificats expedits per aquestes.
  
5. Justificació de haver-se subrogat en el préstec qualificat mitjançant l'escriptura de subrogació o el primer rebut d'amortització.
  
Quan es tracte de préstec directe a l'adquirent, escriptura de formalització del préstec qualificat, o primer rebut d'amortització.
  
Article 12. Procediment de visat de contracte i resolució de les ajudes
  
Presentades la sol·licitud de visat de contracte i, si és procedent, d'ajudes i la seua documentació corresponent en el moment establit per a cada tipus d'actuació, els serveis territorials d'Arquitectura i Habitatge, prèvia comprovació dels requisits exigits per la legislació aplicable, procediran a resoldre el visat del contracte i, si correspon, al reconeixement del finançament qualificat.
  
12.A. Sol·licitud formulada durant el període de construcció dels habitatges.
  
Visat el contracte, la resolució de la sol·licitud de finançament qualificat implicarà el reconeixement de la subsidiació del préstec qualificat que procedisca i la comunicació a títol merament informatiu del percentatge de subvencions que poguera correspondre.
  
En aquests casos, la sol·licitud i el reconeixement dels requisits per a la percepció de les subvencions, queda diferida al moment en què les obres estiguen concloses i obtinguda la qualificació definitiva.
  
12.B. Sol·licitud i reconeixement del finançament qualificat una vegada acabades les obres.
  
Quan la sol·licitud es formule una vegada qualificades definitivament els habitatges, i amb l'adquisició d'habitatge formalitzat en escriptura, s'haurà de presentar junt amb la documentació assenyalada en els articles 10 i 11 d'aquesta ordre.
  
La resolució sobre la subsidiació i la corresponent a la concessió de les subvencions es realitzaran simultàniament, si s'han complit els requisits establits per la normativa.
  
12.C. Reconeixement del compliment dels requesits per a la percepció de les subvencions quan no hi haja cobertura pressupostària i posterior pagament d'aquestes.
  
Si en el moment de la concessió de les subvencions estiguera esgotada la consignació pressupostària destinada a aquestes, el Servei Territorial resoldrà sobre la sol·licitud formulada només a l'efecte de reconéixer el compliment dels requesits exigits per la legislació vigent, i la seua concesssió i el seu pagament queda condicionat a l'existència de crèdit pressupostari que els done cobertura.
  
En aquest supòsit, quan aquesta cobertura existisca, no serà necessari tornar a aportar la documentació exigida i s'emetrà la corresponent resolució de concessió i pagament per part de la divisió de promoció privada de la Direccció General d'Arquitectura i Habitatge.
  
12.D. Obligació del reintegrament de les ajudes.
  
En les resolucions de concessió de les ajudes s'advertirà de l'obligació del reintegrament d'aquestes, incrementades amb els interessos legals des de la seua percepció, en el cas que l'habitatge per al qual s'han obtingut beneficis, es transmeta entre vius, per qualsevol títol en el termini de 5 anys des de la formalització del préstec qualificat.
  
Article 13. Requisits dels contractes i les escriptures
  
13.A. Clàusules d'inserció obligatòria.
  
Mentre no es modifique per ordre del conseller d'Obres Públiques, Urbanisme i Transports, el contracte d'adquisició d'habitatges de protecció pública contindrà les clàusules d'inserció obligatòries establides en l'article 13 del Reial Decret 3.148/1978, Ordre Ministerial, de 26 de gener de 1979, i el Reial Decret 2.569/1986.
  
13.B. Identificació de l'habitatge
  
En els contractes i les escriptures es farà constar, de manera indubtable, la identificació de l'habitatge (tipus, superfície i situació en l'edifici) d'acord amb la qualificació provisional o definitiva, segons la fase de tramitació en què es trobe l'expedient, i, així mateix, constaran per separat els preus de venda i la superfície de l'habitatge, el traster i el garatge vinculats o els annexos, si és procedent.
  
Quan en l'escriptura no consten per separat els preus i superfícies de l'habitatge, garatge, trasters i annexos, les parts contractants adjuntaran la declaració subscrita pel venedor i el comprador on s'especificarà el citat desglossament, llevat que anteriorment s'haguera aportat en l'expedient el corresponent contracte privat amb inclusió de les especificacions assenyalades.
  
Article 14. Autorització de percepció de quantitats a compte
  
Quan l'adquisició de l'habitatge s'efectue en el període d'execució de les obres, amb caràcter previ, serà necessari, mitjançant la sol·licitud pel promotor en model normalitzat, haver obtingut l'autorització del Servei Territorial d'Arquitectura i Habitatge per a percebre quantitats a compte, s'aporte per a això l'aval individualitzat o la pòlissa d'assegurança en garantia d'aquestes, de conformitat amb l'article 114 del Reglament d'Habitatges de Protecció Oficial, de 24 de juliol de 1968, i les disposicions complementàries.
  
Article 15. Promocions individuals per a ús propi
  
En les promocions individuals per a ús propi s'aportarà, d'acord amb allò que s'ha disposat en l'article 9.A.a), junt amb la documentació requerida per a qualificar l'actuació, la corresponent a la sol·licitud de finançament qualificat, de forma que en el moment de l'expedició de la qualificació provisional, el Servei Territorial d'Arquitectura i Habitatge procedirà al reconeixement de la subsidiació del tipus d'interés del préstec qualificat i la comunicació a títol merament informatiu de les subvencions que poguera correspondre.
  
En la declaració d'obra nova, el promotor farà constar per separat el valor de l'edificació i el del sòl, valoració la suma del qual servirà de base per a la determinació de les subvencions personals amb els límits establits per la normativa vigent. En el cas que aquestes valoracions no constaren per separat, s'acreditaran mitjançant el certificat de l'arquitecte director de les obres visat pel col·legi professional que corresponga d'acord amb el projecte d'execució final.
  
Secció II
  
Promoció d'habitatges per a arrendament
  
Article 16. Sol·licitud del finançament qualificat
  
16.A. Moment de la sol·licitud del finançament qualificat.
  
Els promotors d'habitatges per a arrendament, en qualsevol de les modalitats establides en el capítol III del Decret 173/1998, d'11 de juny, sol·licitaran junt amb la qualificació provisional, el finançament qualificat, d'acord amb allò que s'ha establit en el citat capítol.
  
16.B. Junt amb la sol·licitud de qualificació provisional, a l'efecte de la concessió del finançament qualificat, s'acompanyarà la següent documentació:
  
1. Número o codi d'identificació fiscal.
  
2. Acreditació d'estar al corrent en les obligacions fiscals i de cotització a la Seguretat Social, mitjançant l'aportació dels certificats expedits pels òrgans competents.
  
És aplicable en aquest supòsit allò que s'ha disposat en l'article 11.C.4 de la present ordre.
  
Article 17. Sol·licitud de visat de contractes d'arrendament i reconeixement, si és procedent, del compliment dels requisits per a la concessió de les subvencions
  
17.A. Moment de la sol·licitud de visat de contractes d'arrendament i reconeixement, si és procedent, del compliment dels requisits per a la concessió de les subvencions.
  
El visat dels contractes d'arrendament i el reconeixement dels requisits per a la percepció de les subvencions al promotor, quan procedisquen, se sol·licitaran una vegada obtinguda la qualificació definitiva, i es fracciona el reconeixement en funció del nombre d'habitatges efectivament arrendats.
  
17.B. Junt amb el model normalitzat de sol·licitud de visat dels contractes d'arrendament i, si és procedent, del reconeixement dels requisits per a la percepció de les subvencions, s'aportarà la documentació següent:
  
A l'efecte del visat dels contractes d'arrendament:
  
1. Original i fotocòpia per a la seua confrontació del document nacional d'identitat dels arrendataris.
  
2. Contractes d'arrendament en triple versió amb les clàusules obligatòries i realitzat en paper timbrat amb justificant del pagament de la fiança.
  
3. Original i fotocòpia per a la seua confrontació de la declaració de l'impost sobre la renda de les persones físiques dels arrendataris.
  
Per a la determinació dels ingressos familiars dels arrendataris serà aplicable allò que s'ha disposat en l'article 10 del Decret 173/1998, de 20 d'octubre, del Govern Valencià.
  
4. Declaració de l'arrendatari de no ser titular de ple domini o dret real d'ús o gaudi sobre cap altre habitatge de protecció pública, de protecció oficial, o que haja gaudit d'ajudes públiques per a l'accés a aquest, en la mateixa localitat.
  
5. Compromís de l'arrendatari de destinar l'habitatge a domicili habitual i permanent i d'ocupar-lo en el termini establit en la legislació vigent.
  
17.C. A l'efecte de sol·licitar el reconeixement del compliment dels requisits per a la percepció de les subvencions per part del promotor:
  
6. Full en el model normalitzat de les dades bancàries.
  
7. Si la presentació de contractes d'arrendament es produïra en exercicis fiscals diferents a la sol·licitud inicial, el promotor haurà d'aportar, cada vegada, les acreditacions d'estar al corrent de les obligacions fiscals i de la cotització a la Seguretat Social, amb la matisació establida en l'article 11.C.4 de la present ordre.
  
Article 18. Procediment de resolució del finançament qualificat i visat dels contractes d'arrendament
  
18.1. El Servei Territorial d'Arquitectura i Habitatge, una vegada formulades les sol·licituds i la documentació establides en l'article 16 de la present ordre, i després de la comprovació prèvia que es compleixen els requisits exigits per la normativa aplicable, concedirà la qualificació provisional i resoldrà el reconeixement de la subsidiació del préstec qualificat.
  
Concloses les obres i obtinguda la qualificació definitiva, a mesura que els habitatges s'arrenden, i una vegada presentades les sol·licituds i documentació establides en l'article 17 de la present ordre, els serveis territorials, si procedeix d'acord amb la normativa, concediran el visat dels contractes i el reconeixement, si és procedent, del compliment dels requisits per a la percepció de les ajudes.
  
18.3. Reconeixement del compliment dels requesits per a la percepció de les subvencions quan no hi haja cobertura pressupostària i posterior pagament d'aquestes.
  
Si en el moment de la concessió de les subvencions estiguera esgotada la consignació pressupostària destinada a aquestes, el Servei Territorial resoldrà sobre la sol·licitud formulada només a l'efecte de reconéixer el compliment dels requesits exigits per la legislació vigent, i la seua concesssió i el seu pagament queda condionat a l'existència de crèdit pressupostari que els done cobertura.
  
En aquest supòsit, quan aquesta cobertura existisca, no serà necessari tornar a aportar la documentació exigida i s'emetrà la corresponent resolució de concessió i pagament per part de la divisió de promoció privada de la Direccció General d'Arquitectura i Habitatge.
  
Article 19. Allotjaments declarats protegits
  
Allò que s'ha disposat en aquesta secció serà aplicable als supòsits establits en els articles 35 i 36 el Decret 173/1998, de 20 d'octubre.
  
CAPÍTOL III
  
Adquisició d'habitatges ja construïts
  
Article 20. Sol·licitud del finançament qualificat
  
20.A. Moment de la presentació de la sol·licitud.
  
La sol·licitud de finançament qualificat es podrà presentar quan es dispose de la documentació assenyalada en l'article 21 de la present ordre.
  
20.B. Termini per a la presentació de la sol·licitud.
  
a). El termini per a presentar la sol·licitud de finançament qualificat serà de dos mesos, comptador des de la data de l'opció de compra, contracte i/o escriptura fins a la presentació en el registre dels serveis territorials d'Arquitectura i Habitatge.
  
b). Termini per a sol·licitar el préstec davant de les entitats de crèdit.
  
El termini per a la presentació en les entitats de crèdit de les resolucions de visat de contracte i el finançament qualificat serà de sis mesos, comptador des de la data de recepció de la resolució fins a la presentació en les citades entitats.
  
A l'efecte, l'entitat de crèdit haurà de proporcionar a l'interessat el justificant on conste la recepció dins de termini de la citada resolució.
  
Article 21. Documentació que cal aportar
  
21.A. La sol·licitud de finançament qualificat i el visat de contracte en les adquisicions d'habitatges ja construïts es realitzarà conjuntament, mitjançant la presentació d'aquests junt amb la declaració corresponent en els models normalitzats que es determinen, i que hauran de ser subscrits per la persona o persones sol·licitants, que adjuntaran la següent documentació a l'efecte de la seua formalització:
  
1. Original i fotocòpia, per a la seua confrontació, del document nacional d'identitat i número d'identificació fiscal de la persona o de les persones sol·licitants.
  
2. Original i fotocòpia, per a la seua confrontació, de la declaració de l'impost sobre la renda de les persones físiques de l'últim exercici fiscal vençut.
  
En el cas que apareguen en aquests rendiments de capital immobiliari, a l'efecte de justificar la no titularitat de ple domini o dret real sobre un altre habitatge. S'haurà d'acreditar la naturalesa d'aquesta tributació, mitjançant el rebut de l'impost de béns immobles i la còpia confrontada de l'escriptura del seu títol de propietat o, si és procedent, el justificant d'haver trasmés el citat habitatge i liquidat els corresponents impostos.
  
3. Contracte d'opció de compra, compravenda o adjudicació en triple versió o escriptura i tres fotocòpies per a la seua confrontació, que acredite la titularitat de l'habitatge, on conste, de manera indubtable, la identificació de l'habitatge i, per separat, la superfície útil i els preus de venda d'aquesta, el traster i els garatges vinculats i els annexos si és procedent, així com les clàusules obligatòries a les quals es refereix l'article 13.A. de la present ordre.
  
4. Acreditació de la superfície útil de l'habitatge.
  
S'aportarà la fotocòpia de l'escriptura del venedor i, en el supòsit de discrepància entre la superfície que figure en tal escriptura i la de la documentació aportada en el moment de la sol·licitud, s'acreditarà la superfície útil mitjançant el certificat expedit pel tècnic competent i visat pel col·legi oficial corresponent, el qual servirà de base per a la modificació de superfície.
  
Aquest certificat serà també necessari quan en la documentació aportada no aparega la superfície útil de l'habitatge, o aquesta no es deduïsca amb claredat.
  
5. Acreditació del règim jurídic de l'habitatge mitjançant l'escriptura del venedor on conste el dit règim, o el certificat registral sobre aquest aspecte.
  
Quan es tracte d'habitatges de protecció oficial o de protecció pública que s'hagen destinat a arrendament durant cinc anys, d'acord amb allò que s'ha disposat en l'article 5.1.b) del Decret 173/1998, de 20 d'octubre, els serveis territorials d'Arquitectura i Habitatge constataran que han transcorregut, d'una banda, els cinc anys des de la qualificació definitiva, i, d'altra banda, per un altre el període d'obligatori de destinció a arrendament, d'acord amb la normativa pel qual es regí el finançament qualificat.
  
6. Acreditació de l'antiguitat de dos anys per als habitatges de nova construcció a què es refereix l'article 5.1. c) del Decret 173/1998, de 20 d'octubre, del Govern Valencià.
  
En aquest cas s'haurà d'aportar el certificat de final d'obra expedit pel tècnic competent i el visat pel corresponent col·legi professional, a fi d'acreditar l'antiguitat de l'habitatge.
  
7. En els supòsits d'habitatges lliures resultants de les actuacions de rehabilitació d'edificis a què es refereixen els articles 5 d) del Decret 173/1998, de 20 d'octubre, del Govern Valencià i 34.B.b) del Reial Decret Llei 1.186/1998, s'haurà d'aportar la fotocòpia de la qualificació definitiva de l'expedient de rehabilitació de l'edifici.
  
8. La declaració en model normalitzat que farà referència als aspectes següents:
  
a) Declaració de no ser titular de ple domini o d'un dret real d'ús o gaudi, sobre algun un altre habitatge de protecció pública, de protecció oficial, o per la qual s'hagen obtingut ajudes per a accedir a aquesta ni, en qualsevol cas, sobre un habitatge lliure en la mateixa localitat en què se situa l'habitatge objecte de l'actuació protegida, quan el valor cadastral del dit habitatge excedisca del 40% del preu d'aquell, si la revisió del dit valor s'haguera produït posteriorment a 1989, o el 20%, si la revisió haguera tingut lloc anteriorment.
  
L'adquisició del percentatge necessari per a totalitzar l'adquisició d'un habitatge, en els supòsits de divisió de la propietat comuna per causes de separació, divorci, nul·litat matrimonial, herència o semblants, possibilitarà l'obtenció de les ajudes en la part proporcional corresponent, i s'acreditaran els requisits exigits per a això.
  
S'exceptuen d'allò que s'ha disposat en el paràgraf anterior els supòsits en què s'hagen percebut ajudes econòmiques per aquest mateix habitatge.
  
b) Compromís de destinar l'habitatge a domicili habitual i permanent i a ocupar-la en el termini establit en la legislació vigent.
  
c) Compromís que l'adquirent no transmetrà entre vius per cap títol l'habitatge objecte de les ajudes, en el termini de cinc anys des de la formalització del préstec, sense cancel·lar-lo i demanar autorització dels serveis territorials d'Arquitectura i Habitatge, després del reintegrament previ de les ajudes econòmiques directes rebudes amb els interessos legals des del moment de la seua percepció.
  
Aquesta limitació es farà constar expressament en les escriptures de compravenda, adjudicació o declaració d'obra nova en el supòsit de promoció individual per a ús propi, i en l'escriptura de formalització del préstec hipotecari, a l'efecte de la seua inscripció en el Registre de la Propietat, on es farà constar la prohibició de disposar per mitjà de nota marginal.
  
Quan es tracte de primer accés, a més es farà referència a:
  
d) Declaració de no haver sigut mai titular d'un altre habitatge, tant de protecció oficial com de protecció pública o lliure, o que, si ho són, no disposen del dret d'ús o gaudi d'aquest.
  
En aquest supòsit, s'haurà d'adjuntar la documentació que justifique la falta d'ús o gaudi.
  
Si la falta d'ús o gaudi es deu a la cessió de l'habitatge en arrendament a tercers, s'aportarà el contracte justificatiu que es tracta d'un arrendament acollit a la Llei 40/64, d'11 de juny, d'Arrendaments Urbans, subjecte a pròrroga forçosa.
  
Si es tracta de persones separades judicialment, divorciades o amb nul·litat matrimonial, hauran d'aportar la sentència judicial per la qual s'adjudica l'habitatge a l'altre cònjuge.
  
21.B. La presentació de la sol·licitud regulada en aquest article, acompanyada de la documentació corresponent, implicarà l'autorització perquè la Direcció General d'Arquitectura i Habitatge, o els seus serveis territorials, demanen de l'Agència Tributària o d'altres administracions i registres públics els informes o els certificats necessaris amb vista a la justificació dels aspectes requerits per a la concessió de les ajudes.
  
Article 22. Sol·licitud del reconeixement dels requisits per a la percepció de les subvencions
  
22.A. Moment de la presentació de la sol·licitud.
  
La sol·licitud del reconeixement dels requisits per a la percepció de les subvencions es podrà presentar una vegada escripturat l'habitatge a nom dels seus titulars i obtingut el préstec qualificat.
  
22.B. Termini per a presentar la sol·licitud.
  
El termini màxim per a sol·licitar el reconeixement dels requisits per a la percepció de les subvencions serà de sis mesos des de la formalització de l'escriptura de préstec.
  
22.C. Documentació que cal aportar.
  
L'interessat haurà de presentar la instància segons el model normalitzat acompanyada de la documentació següent:
  
1. Original i tres fotocòpies per a la seua confrontació de l'escriptura d'adquisició de l'habitatge objecte de les ajudes si en el moment de sol·licitar-les fou aportat contracte privat o opció de compra, en la qual haurà de constar la seua inscripció en el Registre de la Propietat.
  
2. Certificat d'empadronament en l'habitatge objecte de les ajudes.
  
3. Dades bancàries en el model normalitzat per a l'ingrés de la subvenció.
  
4. Certificat de l'Agència Tributària d'estar al corrent de les obligacions fiscals i, en el cas que els beneficiaris obtinguen rendiments procedents d'activitats empresarials o professionals, a més, justificació del compliment de les seues obligacions amb la Tresoreria General de la Seguretat Social.
  
No obstant això, quan, dins del marc de col·laboració amb l'Agència Estatal d'Administració Tributària i d'altres administracions, i en la mesura en què així s'establisca, l'òrgan competent puga disposar de la informació tributària o econòmica legalment exigible, no es requerirà l'interessat l'aportació individual de certificats expedits per aquestes.
  
5. Justificació d'haver obtingut el préstec qualificat mitjançant l'escriptura de formalització del mateix o el primer rebut d'amortització.
  
6. Cèdula d'habitabilitat o, si no n'hi ha, es podran aportar rebuts de subministraments dels serveis d'aigua i energia elèctrica corresponents al trimestre immediatament anterior a la presentació d'aquesta documentació.
  
Article 23. Procediment de visat de contracte i resolució de les ajudes
  
23.A. Presentada la sol·licitud de visat de contracte i, si és procedent, d'ajudes i la seua documentació corresponent en el moment establit per a cada tipus d'actuació, els serveis territorials d'Arquitectura i Habitatge, després de la comprovació prèvia dels requisits exigits per la legislació aplicable, procediran a resoldre el visat del contracte i el reconeixement del finançament qualificat.
  
Si únicament s'ha aportat la documentació prevista en l'article 21 de la present ordre, els serveis territorials visaran el contracte i resoldran el finançament qualificat, que implicarà el reconeixement de la subsidiació del préstec qualificat que procedisca i la comunicació, a títol merament informatiu, del percentatge de subvencions que poguera correspondre.
  
Una vegada escripturat l'habitatge i aportat la documentació establida en l'article 22 de la present ordre, el servei territorial corresponent resoldrà reconeixent els requisits per a la percepció de les subvencions.
  
23.B. 12.C. Reconeixement del compliment dels requesits per a la percepció de les subvencions quan no hi haja cobertura pressupostària i posterior pagament d'aquestes.
  
Si en el moment de la concessió de les subvencions estiguera esgotada la consignació pressupostària destinada a aquestes, el Servei Territorial resoldrà sobre la sol·licitud formulada només a l'efecte de reconéixer el compliment dels requesits exigits per la legislació vigent, i la seua concesssió i el seu pagament quada condionat a l'existència de crèdit pressupostari que els done cobertura.
  
En aquest supòsit, quan aquesta cobertura existisca, no serà necessari tornar a aportar la documentació exigida i s'emetrà la corresponent resolució de concessió i pagament per part de la divisió de promoció privada de la Direccció General d'Arquitectura i Habitatge.
  
23.C. Obligació del reintegrament de les ajudes.
  
En les resolucions de concessió de les ajudes s'advertirà de l'obligació del reintegrament d'aquestes, incrementades amb els interessos legals des de la percepció de l'import de la subvenció, en el cas que l'habitatge per a la qual s'han obtingut beneficis, es transmeta entre vius, per qualsevol títol en el termini de cinc anys des de la formalització del préstec qualificat.
  
CAPÍTOL IV
  
Rehabilitació
  
Secció primera
  
Qualificació de les actuacions
  
Article 24. Inici de l'expedient.
  
L'inici de l'expedient s'efectuarà a instàncies de l'interessat mitjançant la sol·licitud en el model normalitzat de la qualificació provisional de rehabilitació, junt amb la documentació que es determina, i haurà de ser simultània amb la sol·licitud d'ajudes.
  
La qualificació de rehabilitació possibilitarà als promotors de les actuacions de rehabilitació l'obtenció dels beneficis regulats pel Reial Decret 1.186/1998, de 12 de juny, i pel Decret 173/1998, de 20 d'octubre, del Govern Valencià, i qualssevol altres que tinguen per objecte el finançament de les actuacions de rehabilitació.
  
Article 25. Sol·licitud de la qualificació provisional
  
25.A. Sol·licitud de la qualificació provisional i documentació.
  
Junt amb la sol·licitud en el model normalitzat s'haurà d'acompanyar la següent documentació:
  
1. Original i fotocòpia, per a la seua confrontació, del document nacional d'identitat i número d'identificació fiscal dels sol·licitants.
  
2. Si és procedent, documentació acreditativa de la representació que tinga el sol·licitant.
  
3. Acreditació de la titularitat de l'edifici o habitatge, mitjançant original i fotocòpia per a la seua confrontació, de l'escriptura pública de propietat de l'edifici o els habitatges objecte de l'actuació. En cas de comunitats de propietaris es podrà substituir per nota simple del Registre de la Propietat, i acreditació de la quota de participació dels copropietaris.
  
4. Pressupost de les obres firmat pel promotor i pel contractista desglossat per unitats d'obra, mesuraments, preus unitaris, IVA desglossat i codi d'identificació fiscal del contractista.
  
5. Quan procedisca, projecte arquitectònic d'execució degudament visat pel col·legi professional.
  
6. Llicència municipal d'obres o justificant de la seua sol·licitud
  
7. Fotografia de les façanes de l'edifici i de les parts objecte de la rehabilitació
  
8. Acreditació suficient de l'antiguitat de l'edifici (si no figurara en la restant documentació)
  
9. Memòria que continga almenys:
  
1) Descripció de les obres.
  
2) Número, identificació, titulars i superfície útil dels habitatges, els locals, els garatges i els annexos que componen l'immoble.
  
3) En cas de rehabilitar l'habitatge o l'edifici unifamiliar, croquis tancat de l'estat inicial i final quan no s'aportara projecte arquitectònic.
  
10. Justificant d'haver pagat les taxes d'habitatge.
  
11. Si l'edifici està catalogat o protegit, certificat municipal que acredite aquesta circumstància.
  
12. La que específicament s'assenyala segons on es realitze la rehabilitació.
  
En cas de comunitats de propietaris, a més, original i fotocòpia per a la seua confrontació de:
  
13. L'acta de la comunitat acreditativa de la personalitat del seu representant.
  
14. L'acta en què figure l'acord de la comunitat per a la realització de les obres
  
En el cas que les obres siguen promogudes per l'arrendatari, a més:
  
15. Autorització de l'arrendador per a realitzar les obres.
  
16. Original i fotocòpia, per a la seua confrontació, del contracte d'arrendament.
  
En el cas que l'actuació tinga per objecte la supressió de barreres arquitectòniques a l'habitatge, a més:
  
17. Acreditació de la condició de minusvàlid.
  
En el cas que l'actuació tinga per objecte l'ampliació de l'habitatge per a famílies de més de cinc membres, a més:
  
18. Llibre de família.
  
Article 26. Informe de coherència
  
Prèviament a la concessió o denegació de la qualificació provisional, l'òrgan competent haurà de comprovar la documentació remesa, i efectuarà visita d'inspecció a l'immoble objecte de la rehabilitació sol·licitada després del qual emetrà informe sobre el compliment de les condicions establides en els articles 47 i 48 del Decret 173/1998, de 20 d'octubre, del Govern Valencià.
  
Article 27. Qualificació provisional
  
27. A. Dades de la qualificació.
  
La qualificació provisional contindrà les dades que corresponguen determinats per la Direcció General d'Arquitectura i Habitatge i que faran referència, com a mínim, al tipus d'expedient i els seus beneficiaris.
  
27. B. Silenci positiu.
  
Transcorreguts dos mesos des de la presentació de la sol·licitud sense que haguera recaigut resolució expressa, es considerarà concedida la qualificació provisional de rehabilitació
  
Article 28. Termini d'execució de les actuacions de rehabilitació
  
28. A. Termini d'execució de les obres.
  
Els promotors de les actuacions de rehabilitació disposaran d'un termini de 30 mesos a partir de l'obtenció de la qualificació provisional per a finalitzar les obres i presentar la sol·licitud de la qualificació definitiva.
  
28. B. Pròrroga del termini d'execució de les obres.
  
El període d'execució podrà prorrogar-se per l'òrgan competent, a instància del promotor, mitjançant justa causa, i fins un màxim de la meitat del termini establit en el punt anterior.
  
En àrees de rehabilitació integrada concertada es podran prorrogar els terminis d'execució discrecionalment, després de la sol·licitud prèvia de l'interessat en la qual es fonamente el motiu de la pròrroga
  
Article 29. Sol·licitud de la qualificació definitiva i documentació
  
Finalitzada l'execució de les actuacions de rehabilitació, el promotor d'aquestes haurà de sol·licitar la qualificació definitiva en el model normalitzat, on farà constar la data de terminació de les obres, i que adjuntarà la documentació següent:
  
1. Llicència d'obres concedida, si no haguera sigut aportada anteriorment.
  
2. Documentació acreditativa del cost de l'actuació: factures i d'altres justificants de les despeses que conformen la totalitat del pressupost protegit.
  
3. En el cas que l'obra s'haguera realitzat sota direcció facultativa, certificat final d'obra.
  
Article 30. Inspecció tècnica definitiva
  
Després de la presentació de la sol·licitud de la qualificació definitiva, l'òrgan competent girarà visita d'inspecció i emetrà informe tècnic sobre l'adequació de les obres realitzades a la documentació presentada.
  
Article 31. Qualificació definitiva
  
En la cèdula de qualificació definitiva, a més dels aspectes continguts en la qualificació provisional, haurà de figurar el pressupost protegit acreditat amb factures i d'altres justificants que tindrà caràcter definitiu i servirà de base per al càlcul de les subvencions, sense perjuí del previst en la qualificació provisional.
  
L'òrgan competent haurà d'expedir la qualificació definitiva abans dels tres mesos des de la data de la seua sol·licitud, que s'entendrà desestimada en cas de no resoldre's en el dit termini.
  
Secció segona
  
Del finançament qualificat
  
Article 32. Sol·licitud del finançament qualificat
  
32. A. Documentació per a formalitzar la sol·licitud d'ajudes.
  
Es realitzarà simultàniament a la sol·licitud de la qualificació provisional de rehabilitació, mitjançant el model normalitzat subscrit pel sol·licitant o els sol·licitants.
  
A la documentació aportada per a la qualificació provisional caldrà adjuntar la següent:
  
1. Original i fotocòpia, per a la seua confrontació, del document nacional d'identitat i número d'identificació fiscal de les persones sol·licitants.
  
2. Original i fotocòpia, per a la seua confrontació, de la declaració de l'impost sobre la renda de les persones físiques de l'últim exercici fiscal vençut.
  
En el cas que apareguen en aquesta rendiments de capital immobiliari s'haurà d'acreditar la naturalesa d'aquesta tributació, a l'efecte de justificar la no titularitat de ple domini o dret real d'ús o gaudi sobre un altre habitatge, mitjançant l'aportació de l'últim rebut de l'impost de béns immobles o, si és procedent, el justificant d'haver transmés el dit habitatge. La dita acreditació no serà exigible en els supòsits que s'estableixen en l'article 52 del Decret 173/1998, de 20 d'octubre, del Govern Valencià.
  
3. Declaració en el model normalitzat, degudament subscrita pels sol·licitants, que serà exigible per a totes les actuacions de rehabilitació amb destinació a ús propi excepte els supòsits establits en l'article 52 del Decret 173/1998, de 20 d'octubre, del Govern Valencià, i farà referència als següents aspectes:
  
a) Declaració de no ser titular del ple domini o dret real d'ús o gaudi sobre cap altre habitatge de protecció pública, de protecció oficial, o pel qual s'hagen obtingut ajudes per a accedir a aquest ni, en qualsevol cas, sobre un habitatge lliure en la mateixa localitat on se situa l'habitatge objecte de l'actuació protegida, quan el valor cadastral de la dita habitatge excedisca del 40% del preu d'aquell, si la revisió del dit valor s'haguera produït amb posterioritat a 1989, o del 20%, si la revisió haguera tingut lloc anteriorment.
  
En el cas de copropietat, encara que no es tinga el ple domini de l'altre habitatge, no es podrà accedir al finançament qualificat quan la quota de la qual és titular el sol·licitant de les ajudes supere els límits establits en el paràgraf anterior.
  
b) Compromís de destinar l'habitatge a domicili habitual i permanent en el termini que s'establisca per la legislació vigent.
  
c) Compromís que l'adquirent no transmetrà entre vius per cap títol l'habitatge objecte de les ajudes, en el termini de cinc anys des de la data de la qualificació definitiva de l'expedient de rehabilitació sense reintegrar la totalitat de les ajudes rebudes incrementades amb els interessos legals des del moment de la seua percepció.
  
En el cas de rehabilitació dels elements comuns d'un edifici, aquest compromís no serà exigible quan el pressupost protegit no excedisca de 500.000 pessetes per habitatge
  
En els casos de primer accés a l'habitatge per a la seua immediata rehabilitació, farà referència, a més, a:
  
d) Declaració de no haver sigut mai titular d'un altre habitatge, tant de protecció oficial com de protecció pública o lliure, o que, si ho és, no es disposa del dret real d'ús o gaudi d'aquest.
  
En aquest supòsit s'haurà d'adjuntar la documentació que justifique la falta d'ús o gaudi.
  
Si la falta d'ús o gaudi es deu a la cessió de l'habitatge en arrendament a tercers, s'aportarà original i fotocòpia per a la seua confrontació del contracte justificatiu que es tracta d'un arrendament acollit a la Llei 40/1964, d'11 de juny, d'Arrendaments Urbans, subjecte a pròrroga forçosa.
  
Si es tracta de persones separades judicialment, divorciades o amb nul·litat matrimonial, hauran d'aportar la sentència judicial per la qual s'adjudica l'habitatge a l'altre cònjuge.
  
4. En el cas que l'habitatge estiguera cedit en arrendament subjecte a pròrroga forçosa o fóra adquirit pel seu arrendatari, s'aportarà original i fotocòpia per a la seua confrontació del contracte justificatiu que es tracta d'un arrendament acollit a la Llei 40/1964, d'11 de juny, d'Arrendaments Urbans, subjecte a pròrroga forçosa.
  
32.B. La presentació de la sol·licitud regulada en aquest article, acompanyada de la documentació corresponent, implicarà l'autorització perquè la Direcció General d'Arquitectura i Habitatge o els seus serveis territorials demanen de l'Agència Tributària o d'altres administracions i registres públics els informes o els certificats necessaris amb vista a la justificació dels aspectes requerits per a la concessió de les ajudes.
  
Article 33. Sol·licitud del reconeixement dels requisits per a la percepció de les subvencions
  
Simultàniament a la sol·licitud de la qualificació definitiva, s'aportarà la sol·licitud de reconeixement de subvencions en el model normalitzat junt amb la documentació següent:
  
1. Dades bancàries, en el model normalitzat, per a l'ingrés de la subvenció.
  
En el cas de comunitats de propietaris, per a facilitar la percepció de les ajudes no personalitzades que pogueren correspondre, es podrà facultar el president perquè en el seu nom i mitjançant acord unànime de la comunitat s'indiquen les dades bancàries on s'ha d'efectuar l'ingrés de les subvencions, circumstància que s'acreditarà mitjançant la corresponent acta de la comunitat.
  
2. Certificat d'empadronament en l'habitatge objecte del finançament qualificat, en els casos en què siga condició per a accedir a aquest destinar l'habitatge a domicili habitual i permanent.
  
3. Certificat de l'Agència Tributària d'estar al corrent de les obligacions fiscals i, en el cas que els beneficiaris obtinguen rendiments procedents d'activitats empresarials o professionals, a més, justificació del compliment de les seues obligacions amb la Tresoreria General de la Seguretat Social.
  
No obstant això, quan dins del marc de col·laboració amb l'Agència Estatal d'Administració Tributària i d'altres administracions, i en la mesura en què així s'establisca, l'òrgan competent puga disposar de la informació tributària o econòmica legalment exigible, no es requerirà de l'interessat l'aportació individual de certificats expedits per aquestes.
  
En el cas de comunitats de propietaris, a les qual corresponguen ajudes en què no siga determinant l'acreditació d'ingressos, s'haurà de presentar igualment per a poder percebre les subvencions, el citat certificat de l'Agència Tributària si així li correspon a la comunitat o, si és procedent, els certificats de cada un dels copropietaris, que acreditarà, en cas de faltar el citat certificat per part d'algun d'aquests, la impossibilitat manifesta d'obtindre'l, reflectit en l'acta corresponent per part de la comunitat.
  
4. Declaració d'haver obtingut el préstec qualificat o de no haver-lo obtingut, i que haurà d'aportar en el primer cas l'escriptura de formalització d'aquest o el primer rebut d'amortització.
  
Article 34. Ordenació del procediment de resolució del finançament qualificat
  
34.1. Resolució per la qual es determinen les condicions del préstec qualificat.
  
Una vegada concedida la qualificació provisional, l'òrgan competent dictarà resolució per la qual es determinaran les condicions del préstec, i es comunicarà, a títol informatiu, les subvencions que corresponguen.
  
Només a l'efecte d'aquesta resolució i de l'obtenció del préstec qualificat, el pressupost protegit serà l'establit, amb caràcter provisional, en la qualificació.
  
El préstec s'haurà de formalitzar, si és procedent, davant de les entitats de crèdit anteriorment a la qualificació definitiva, aspecte aquest que s'haurà d'advertir en la citada resolució.
  
34.2. Resolució de reconeixement dels requisits per a la percepció de les subvencions.
  
a) La resolució de reconeixement dels requisits per a la percepció de les subvencions que corresponguen es practicarà una vegada que les actuacions hagen obtingut la qualificació definitiva, sense perjuí dels supòsits establits en els paràgrafs següents.
  
En els supòsits establits en l'article 74.2.d) en els quals procedisca el pagament fraccionat de la subvenció, la resolució corresponent a cada pagament es lliurà periòdicament en funció del ritme de les obres, després del certificat previ del director tècnic d'aquestes.
  
En els supòsits de subvencions en àrees de rehabilitació integrada concertada i edificis afectats per patologies derivades de l'ús de ciment aluminós previstos en els articles 63 i 68 del Decret 173/1998, de 20 d'octubre, del Govern Valencià, la resolució de reconeixement dels requisits per a la percepció de les corresponents subvencions es realitzarà una vegada obtinguda la qualificació provisional.
  
b) Reconeixement del compliment dels requesits per a la percepció de les subvencions quan no hi haja cobertura pressupostària i posterior pagament d'aquestes.
  
Si en el moment de la concessió de les subvencions estiguera esgotada la consignació pressupostària destinada a aquestes, el Servei Territorial resoldrà sobre la sol·licitud formulada només a l'efecte de reconéixer el compliment dels requesits exigits per la legislació vigent, i la seua concesssió i el seu pagament queda condicionat a l'existència de crèdit pressupostari que els done cobertura.
  
En aquest supòsit, quan aquesta cobertura existisca, no serà necessari tornar a aportar la documentació exigida i s'emetrà la corresponent resolució de concessió i pagament per part de la divisió de promoció privada de la Direccció General d'Arquitectura i Habitatge.
  
Article 35. Sol·licitud de préstec davant de l'entitat de crèdit
  
Les sol·licituds dels préstecs qualificats, amb subsidiació o sense, es formularan directament davant de les entitats financeres, anteriorment a la qualificació definitiva.
  
Cada sol·licitud anirà acompanyada de la qualificació provisional de rehabilitació, junt amb la resolució per la qual es determinen les condicions del préstec.
  
Article 36. Ampliació del pressupost protegit
  
Quan el pressupost protegit aprovat en la qualificació provisional de rehabilitació no arribe als límits pressupostaris que estableix l'article 50 del Decret 173/1998, l'interessat podrà demanar, per una sola vegada i amb anterioritat a la sol·licitud de la qualificació definitiva, la seua ampliació fins una quantia que no excedisca dels citats límits. La dita petició serà motivada i s'haurà d'acreditar el seu cost mitjançant factures i d'altres justificants.
  
El servei territorial o oficina gestora corresponent adaptarà el nou pressupost protegit que servirà de base de càlcul per a les subvencions; i, en el dit cas, no es podrà ampliar la quantia del préstec que haguera sigut concedit.
  
Disposicions addicionals
  
Primera
  
No es concedirà qualificació provisional d'habitatge de nova construcció de protecció pública en els supòsits de sobreelevació en edificis lliures ja construïts, llevat que s'acredite que la part lliure sobre la qual es projecta la sobreelevació es trobava ja construïda anteriorment a la sol·licitud de qualificació provisional.
  
Segona
  
Les persones que, d'acord amb allò que s'ha disposat en la disposició addicional tercera del Decret 173/1998, de 20 d'octubre , del Govern Valencià, es vegen privades del dret a la subrogació mortis causa a l'habitatge arrendat, junt amb la documentació establida en la present ordre per a la sol·licitud de les ajudes, hauran d'aportar la justificació de la seua situació.
  
A la vista d'aquesta justificació els serveis territorials d'Arquitectura i Habitatge elaboraran, si procedeix, un informe que servirà de base per a prioritzar la tramitació de les ajudes.
  
Tercera
  
Es faculta el director general d'Arquitectura i Habitatge per a dictar les instruccions pertinents per a l'aplicació de la present ordre.
  
Quarta
  
En relació amb els criteris interpretatius sobre la documentació aportada, i en tot el que no contradiga allò que s'ha establit en la present ordre, continua sent d'aplicació l'Ordre d'1 d'agost de 1996, del conseller d'Obres Públiques, Urbanisme i Transports, mentre no es dicten les instruccions a què es refereix la disposició tercera d'aquesta ordre.
  
Cinquena
  
La concessió d'ajudes econòmiques directes regulades pel Decret 173/1998, de 20 d'octubre, del Govern Valencià s'ajustarà a les bases establides en el dit decret i a allò que s'ha disposat en la present ordre. El cost presumible d'aquestes, durant l'execució del pla, és de trenta-nou mil dos-cents milions de pessetes.
  
En qualsevol cas, la vigència de la present ordre, a l'efecte del reconeixement i l'exercici de drets d'obtenció de finançament qualificat, quedarà limitada per l'esgotament dels volums de recursos assignats segons estableix el paràgraf anterior.
  
La dotació pressupostària establida per a actuacions protegides en matèria d'habitatge es finança a càrrec del programa pressupostari 431.1 de la Conselleria d'Obres Públiques, Urbanisme i Transports.
  
Disposició derogatòria
  
A partir de l'entrada en vigor d'aquesta ordre, queda derogada l'Ordre d'1 d'agost de 1996, del conseller d'Obres Públiques, Urbanisme i Transports, i es deixen fora els supòsits expressos que estableixen les disposicions transitòries del Decret 173/1998, de 20 d'octubre, del Govern Valencià, i la disposició addicional quarta de la present ordre.
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 18 de desembre de 1998
  
El conseller d'Obres Públiques, Urbanisme i Transports,


Còpia Permalink ELI